**Z A P I S N I K**

sa 13. sjednice Općinskog vijeća Općine Tompojevci, održane u vijećnici Općine Tompojevci, A.G. Matoša 9, Tompojevci, dana 15. studenog 2022. godine s početkom u 14,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Zlatko Potočki
4. Tomislav Panenić,
5. Branislav Mišljenović
6. Antun Lukić,
7. Dejan Ljikar
8. Mihael Sabadoš
9. Robert Mesaroš
10. Mijo Horvatović

**Osim članova Općinskog vijeća, sjednici su nazočni:**

1. Milan Grubač - općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Marija Filipović – računovodstveni referent
5. Andrea Horvatović – komunalni i poljoprivredni redar

Predsjednik Općinskog vijeća pozdravlja članove vijeća i sve ostale nazočne, utvrđuje da postoji kvorum za održavanje sjednice (nazočno 10 vijećnika od 10 vijećnika) i da se mogu donositi pravovaljane odluke.

Predsjednik Općinskog vijeća predlaže točke dnevnog reda:

1. Prijedlog I. Izmjena i dopuna Programa građenja komunalne infrastrukture u 2022.g.
2. Prijedlog I. Izmjena i dopuna Programa održavanja komunalne infrastrukture za 2022.g
3. Prijedlog I. Izmjena i dopuna Programa utroška sredstava šumskog doprinosa za 2022. g.
4. Prijedlog I. izmjena i dopuna Programa utroška sredstava od naknade za zadržavanje nezakonito izgrađenih zgrada u prostoru za 2022. godinu
5. Prijedlog I. Izmjena i dopuna Programa socijalne skrbi Općine Tompojevci za 2022.g.
6. Prijedlog I. Izmjena i dopuna Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2022. g.
7. Prijedlog I. izmjena i dopuna Proračuna Općine Tompojevci za 2022.g.
8. Prijedlog Odluke o izboru najpovoljnije ponude za zakup poljoprivrednog zemljišta u vlasništvu Općine Tompojevci.
9. Prijedlog Plana djelovanja Općine Tompojevci u području prirodnih nepogoda za 2023. godinu.

Dnevni red jednoglasno prihvaćen ( 10 glasova „ZA“).

Prije prelaska na dnevni red predsjednik Općinskog vijeća otvorio je raspravu o zapisniku sa 12. sjednice Općinskog vijeća Općine Tompojevci, održane dana 13. rujna 2022. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 10 glasova ZA usvojilo Zapisnik.

**Točka 1.**

*Prijedlog I. Izmjena i dopuna Programa građenja komunalne infrastrukture u 2022.g.*

Pr**e**dsjednik Općinskog vijeća daje riječ Kati Cvitković, izvjestiteljici ove točke.

*Kata Cvitković* - u izmjenama Programa građenja komunalne infrastrukture u 2022. godini planirana sredstva su se smanjila sa 2.691.250,00 kn na 1.753.070,00 kn. Sredstva su predviđena za građenje građevina komunalne infrastrukture koje će se graditi u uređenim dijelovima građevinskog područja (pojašnjava po stavkama), građevine komunalne infrastrukture koje će se graditi izvan građevinskih područja (pojašnjava po stavkama) i postojeće građevine komunalne infrastrukture koje će se rekonstruirati i način rekonstrukcije, (pojašnjeno po stavkama).

Otvorena rasprava.

*Općinski načelnik* – pojasnio je da općina ima dogovor sa Srpskim narodnim vijećem da će oni izgraditi nadstrešnicu na pravoslavnom groblju u Mikluševcima za obavljanje ukopa ( kad osiguraju sredstva), a općina troškovnik.

*Tomislav Panenić* – postavlja pitanje čije će to biti vlasništvo, budući da se gradi na groblju u našem vlasništvu.

*Marija Filipović* - zapisnikom će se prenijeti u našu imovinu.

**Općinsko vijeće je sa 10 glasova „ZA“ donijelo :**

**I. Izmjene i dopune Programa građenja komunalne infrastrukture u 2022. god.**

**Točka 2.**

*Prijedlog I. Izmjena i dopuna Programa održavanja komunalne infrastrukture za 2022.g*

Pr**e**dsjednik Općinskog vijeća daje riječ Kati Cvitković izvjestiteljici ove točke.

*Kata Cvitković* - ovim izmjenama Programa održavanja komunalne infrastrukture planirana sredstva su se smanjila sa 906.500,00 kn na 858.260,00 kn, a predviđeno je održavanje: nerazvrstanih cesta, građevina i uređaja javne namjene, javne rasvjete, javnih površina na kojima nije dopušten promet motornih vozila, javnih zelenih površina i čistoće javnih površina, groblja, deratizacija i dezinsekcija i veterinarsko-higijeničarski poslovi (pojašnjeno po stavkama gdje i zašto su nastale promjene).

**Općinsko vijeće je bez rasprave jednoglasno sa 10 glasova „ZA“ donijelo :**

**I. Izmjene i dopune Programa održavanja komunalne infrastrukture za 2022. god.**

**Točka 3.**

*Prijedlog I. Izmjena i dopuna Programa utroška sredstava šumskog doprinosa za 2022. g.*

Pr**e**dsjednik Općinskog vijeća daje riječ Kati Cvitković izvjestiteljici ove točke.

*Kata Cvitković-* ovim izmjenama Programa utroška sredstava šumskog doprinosa za 2022. g., planirana visina sredstava šumskog doprinosa povećala su se sa 22.250,00 kn na 60.000,00 kn i biti će utrošena za rekonstrukciju ceste u naselju Berak.

**Općinsko vijeće je bez rasprave jednoglasno sa 10 glasova „ZA“ donijelo :**

**I. Izmjene i dopune Programa utroška sredstava šumskog doprinosa za 2022.g.**

**Točka 4.**

*Prijedlog I. izmjena i dopuna Programa utroška sredstava od naknade za zadržavanje nezakonito izgrađenih zgrada u prostoru za 2022. godinu*

Pr**e**dsjednik Općinskog vijeća daje riječ Kati Cvitković izvjestiteljici ove točke.

*Kata Cvitković-* ovim izmjenama Programa utroška sredstava od naknade za zadržavanje nezakonito izgrađenih zgrada u prostoru za 2022. g., planirana visina sredstava smanjila su se sa 15.000,00 kn na 2.500,00 kn i biti će utrošena za izgradnju mrtvačnice i parkirališta na pravoslavnom groblju Čakovci.

**Općinsko vijeće je bez rasprave jednoglasno sa 10 glasova „ZA“ donijelo :**

**I. Izmjene i dopune Programa utroška sredstava od naknade za zadržavanje nezakonito izgrađenih zgrada u prostoru za 2022. godinu**

**Točka 5.**

*Prijedlog I. Izmjena i dopuna Programa socijalne skrbi Općine Tompojevci za 2022.g.*

Pr**e**dsjednik Općinskog vijeća daje riječ Kati Cvitković izvjestiteljici ove točke.

*Kata Cvitković-* ovim izmjenama Programa socijalne skrbi visina predviđenih sredstava se povećala sa 197.000,00 kn na 259.170,00 kn ( pojašnjava po stavkama gdje su i zašto nastale promjene).

**Općinsko vijeće je bez rasprave jednoglasno sa 10 glasova „ZA“ donijelo :**

**I. Izmjene i dopune Programa socijalne skrbi Općine Tompojevci za 2022.g.**

**Točka 6.**

*Prijedlog I. Izmjena i dopuna Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2022. g.*

Pr**e**dsjednik Općinskog vijeća daje riječ Kati Cvitković izvjestiteljici ove točke.

*Kata Cvitković-* ovim izmjenama Programa visina predviđenih sredstava se smanjila sa 1.011.700,00 kn na 974.110,00 kn, a raspoređuju se po namjenama u četiri točke (pojašnjeno po točkama).

Otvorena rasprava.

*Tomislav Panenić* – vezano i za sljedeću točku, iskazuje nezadovoljstvo što su se maknula sredstva iz ovog izvora za subvencije poduzetnicima.

**Općinsko vijeće je sa 8 glasova „ZA“, jednim glasom „PROTIV“ (Tomislav Panenić) i jednim glasom „SUZDRŽAN“ (Dejan Ljikar) donijelo :**

**I. Izmjene i dopune Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2022. g.**

**Točka 7.**

*Prijedlog I. izmjena i dopuna Proračuna Općine Tompojevci za 2022.g. i projekcije za 2023. i 2024.g.*

Predsjednik vijeća daje riječ Mariji Filipović izvjestiteljice ove točke.

*Marija Filipović* – Izmjenama i dopunama ovog dokumenta mijenja se samo proračun, a projekcije ostaju iste. Izmjenama proračuna Općine Tompojevci za 2022. godinu smanjuju se prihodi za 2.671.756,00 kn i iznose 14.130.984,00 kn također su se smanjili i rashodi za 2.389.716,00 kn i iznose 15.807.254,00 kn, a razlika između rashoda i prihoda pokrit će se iz viška prihoda iz prošlih godina u iznosu od 1.676.270,00 kn (pojašnjava nastale promjene). Što se tiče izmjene programa pojašnjeno je u prethodnim točkama.

**Općinsko vijeće je bez rasprave, sa 8 glasova „ZA“ jednim glasom „PROTIV“ (Tomislav Panenić) i jednim glasom „SUZDRŽAN“ (Robert Mesaroš) donijelo :**

**I. izmjene i dopune Proračuna Općine Tompojevci za 2022.g.**

**i projekcije za 2023. i 2024.g.**

**Točka 8.**

*Prijedlog Odluke o izboru najpovoljnije ponude za zakup poljoprivrednog zemljišta u vlasništvu Općine Tompojevci*

*Predsjednik Općinskog vijeća* izvještava nazočne o rezultatima natječaja, odnosno pristiglim ponudama na raspisani natječaj za zakup poljoprivrednog zemljišta u vlasništvu Općine Tompojevci. Odluka sadržava popis ponuditelja koji su ponudili najvišu cijenu.

Otvorena rasprava.

Tomislav Panenić – daje svoj komentar, čisto za razmatranje, na ponuđene cijene koje su jako visoke i poslat će svi stanovnicima koji rade zemlju lošu poruku (pojašnjava zašto).

U raspravu se uključuje i općinski načelnik s istim stajalištem, a Zlatko Potočki se osvrće na visinu zakupnine poljoprivrednog zemljišta u vl. RH (u k.o. Grabovo) koje je dano u zakup VUPIK-u (iznosi svoje stajalište). Branislav Mišljenović dodaje da je cijena zakupa na terenu i prije ovog natječaja već porasla na 2.300,00 kn po jutru (spominje osobe koje su to ponudile).

**Općinsko vijeće je jednoglasno sa 10 glasova „ZA“ donijelo**

**Odluku o izboru najpovoljnije ponude za zakup poljoprivrednog zemljišta u vlasništvu Općine Tompojevci**

**Točka 9.**

*Prijedlog Plana djelovanja Općine Tompojevci u području prirodnih nepogoda za 2023. godinu.*

Predsjednik Općinskog vijeća daje riječ Andrei Horvatović, izvjestiteljici ove točke.

*Andrea Horvatović* - sukladno članku 17. Zakona o ublažavanju i uklanjanju posljedica prirodnih nepogoda sve JLS dužne su do kraja studenog tekuće godine donijeti plan djelovanja u području prirodnih nepogoda za sljedeću kalendarsku godinu (pojašnjava što sve sadrži Plan).

Otvorena rasprava.

*Tomislav Panenić* – daje primjedbu na Plan, navedeni su nositelji mjera, ali ne i tko što radi. Zamolio je da u buduće ovaj dokument bude preciznije razrađen.

**Općinsko vijeće je sa 8 glasova „ZA“ i 2 glasa „SUZDRŽAN“ (Tomislav Panenić i Zlatko Potočki) donijelo :**

**Plan djelovanja Općine Tompojevci u području prirodnih nepogoda za 2023. godinu.**

PITANJA I PRIJEDLOZI:

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

Zlatko Potočki – govori o problemima u Mikluševcima iznijetim i na prošloj sjednici, a koji se nisu riješeni (table, kontejneri, grmlje, groblje), te iznosi i druge probleme u vezi znakova uz županijsku cestu, table za Rusinsku ulicu i zaraslih površinu na kraju ulice.

Tomislav Panenić - iznosi problem znaka koji je jako blizu postavljen kod skretanja prema groblju u Berku (pojašnjava). Postoji još takvih kritičnih mjesta, trebalo bi se iznaći rješenje i izmjestite te table/znakove da ne dođe do nekih problema, a onda odgovornost pada na načelnika. Nadalje, postavlja pitanje što je dogovoreno s Komunalcem.

Michael Sabadoš – postavlja pitanje u vezi čišćenja puteva kroz ritove i surduke.

Mijo Horvatović – mišljenja je da bi se svi trebali uključiti u čišćenje puteva koje koristimo, a ne za svaku granu napadati općinu ( iznosi svoj primjer koliko i na koji način je učinio puteve prohodnima).

Općinski načelnik – odgovara na sva postavljana pitanja i pojašnjava da je kontejner u centru Mikluševaca riješen, table s nazivima ulica su riješene, ali netko stalo okreće, onih koje nema postaviti će se, znakovi uz županijsku cestu nisu u našoj nadležnosti, održavanje putova kroz ritove i surduke moramo vidjeti u čijoj su nadležnosti (Hrvatske šume ili H. vode), za čišćenje zaraslih površina u vlasništvu općine izdali smo više Odluka, a potencijalni izvođači su s Andreom izašli na teren da vide što treba raditi, kompostane na groblju su loše napravljene i ne-pristupačne su ( treba nam stroj za sanaciju, a smeće odnijeti na deponiju), trebamo dobro razmisliti ostaviti ih na groblju ili naći neko drugo rješenje, za održavanje javnih površina dobili smo ponudu iz Iloka, a čekamo ponudu iz Komunalca, bili su na terenu, ali ponuda još nije stigla (pojašnjava situaciju u Komunalcu i zašto još nije ponuda pristigla).

KLASA: 021-05/21-01/15

URBROJ: 2196-26-02-22-24

Sjednica završila sa radom u 15,10 sati.

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac